# Dinoszauruszok, a Föld urai

### A Wikipédiából, a szabad lexikonból.

A Dinoszauruszok, a Föld urai (Walking with Dinosaurs) a BBC 1999-ben készült természetfilm-sorozata. Producere Tim Haines. A sorozat számítógépes animáció, és részben óriásbábok segítségével kelti életre a dinoszauruszokat és egyéb ősállatokat, míg a környezetüket valódi dél-amerikai, új-zélandi és ausztráliai tájak biztosítják.

Ugyanez a stáb készítette, hasonló technikával, az őskori emlősökkel foglalkozó Szörnyek a Földön (Walking with Beasts) és az ősemberekről szóló Walking with Cavemen című sorozatokat, és számos rövidfilmet. A Nagy Al balladája (The Ballad Of Big Al, 2000), Az óriások földje (Walking With Dinosaurs: Land of Giants, 2003) és Az óriási karom (Walking With Dinosaurs: The Giant Claw, 2003) kimondottan dinoszauruszokkal foglalkoznak, de a Tengeri szörnyek (Sea Monsters, 2003) trilógiában is feltűnik egy pár. Legutóbbi sorozatuk, a Walking with Monsters pedig a dinoszauruszok kora előtti élet fejlődését mutatja be.

## [szerkesztés] 1. rész: Új vér

Kor: felső triász, 220 millió éve

Helyszín: Észak-Amerika, a mai Új-Mexikó (Ghost Ranch és Petrified Forest formációk)

Forgatási helyszín: Ausztrália

Szereplő fajok:

- Coelophysis
- Cynodonta
- Peteinosaurus
- Placerias
- Plateosaurus
- Postosuchus

A rész egy évet mutat be a triász-kori állatok életéből, elsősorban egy Coelophysis-csapat és egy kölykeit nevelő Cynodonta-pár életére koncentrálva. Láthatjuk az állatok küzdelmét a szárazsággal, és a ragadozó Postosuchussal.

## [szerkesztés] 2. rész: Titánok kora

Kor: felső jura, 155 millió éve

Helyszín: Észak-Amerika, a mai Sziklás-hegység (Morrison formáció)

Forgatási helyszín: Kalifornia

Szereplő fajok:

- Allosaurus
- Anurognathus
- Brachiosaurus
- Diplodocus
- Ornitholestes
- Stegosaurus

A rész egy fészekalj Diplodocus-fióka sorsát követi végig, a tojásból való kikeléstől, a csordába való beilleszkedésig. A fiatal óriások útja a fenyőerdőktől a széles síkságokig tart.

## [szerkesztés] 3. rész: A kegyetlen tenger

Kor: felső jura, 149 millió éve

Helyszín: Európa, a mai Brit-szigetek (Oxfordi agyagrétegek)

Forgatási helyszín: Új-Kaledónia

Szereplő fajok:

- Ammonites
- Cryptoclydus
- Eustreptospondylus
- Hybodus
- Liopleurodon
- Ophthalmosaurus
- Rhamphorhynchus

A rész a tengeri állatok életét mutatja be, elsősorban egy csapat Ophthalmosaurus-kölyökét. Cápák, tengeri viharok, és egy óriási Liopleurodon leselkedik a fiatal ichthyosaurusokra.

## [szerkesztés] 4. rész: A levegő óriása

Kor: alsó kréta, 127 millió éve

Helyszín: Dél-Amerika (Santana formáció), Észak-Amerika és Európa

Forgatási helyszín: Új-Kaledónia

Szereplő fajok:

- Iberomesornis
- Iguanodon
- Ornithocheirus
- Polachantus
- Tapejara
- Utahraptor

A rész egy idős Ornithocheirus vándorútját mutatja be, Dél-Amerika szikláitól, az európai dürgőhelyig. Az utazás során megismerjük a hatalmas pterosaurus útjába kerülő állatokat, a Tapejarákat, az Iguanodonokat és az Utahraptort is.

## [szerkesztés] 5. rész: A sarki erdők lelkei

Kor: alsó kréta, 106 millió éve

Helyszín: Ausztrália, a mai Victoria állam

Forgatási helyszín: Új-Zéland

Szereplő fajok:

- Allosaurus
- Koolasuchus
- Leaellynasaura
- Muttaburrasaurus

A rész egy évet mutat be a déli-sarki dinoszauruszok életéből. A nyári bőség után a hideg tél elől a Muttaburrasaurusok északra vándorolnak, míg a Leaellynasaurák és a Koolasuchus hibernációval próbálják átvészelni.

## [szerkesztés] 6. rész: Egy dinasztia pusztulása

Kor: felső kréta, 65 millió éve

Helyszín: Észak-Amerika, a mai Montana (Hell Creek formáció)

Forgatási helyszín: Chile

Szereplő fajok:

- Anatotitan
- Ankylosaurus
- Deinosuchus
- Didelphodon
- Quetzalcoatlus
- Torosaurus
- Tyrannosaurus

A rész az utolsó dinoszauruszok korába visz minket. Egy nőstény Tyrannosaurust látunk fészket rakni, vadászni és a fiókáit gondozni. Az állat életének a kréta-tercier esemény vet véget.

A lap eredeti címe "http://hu.wikipedia.org../../../d/i/n/Dinoszauruszok%2C_a_F%C3%B6ld_urai_04b4.html"

Kategória: Brit televíziósorozatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Español
- Nederlands
- Suomi